до вероятността от повторно възникване на дъмпинга при използване на експортните цени за други трети държави.
 1.2. Вероятност за повторно възникване на дъмпинга
 (37)
 Комисията анализира дали съществува вероятност от повторно възникване на дъмпинга, ако срокът на действие на мерките изтече. При този анализ бяха взети предвид следните елементи: производственият капацитет и свободният капацитет в Бразилия, липсата на дъмпинг от страна на Бразилия на други пазари и привлекателността на пазара на Съюза.
 1.2.1. Производствен капацитет и свободен капацитет в Бразилия
 (38)
 Беше установено, че използването на капацитета на съдействащия бразилски производител е над 90 %, а неизползваният му свободен капацитет — 3 000 тона годишно. Това се равнява на 6 % от производството на промишлеността на Съюза и на 3 % от потреблението на Съюза. Поради това се стигна до заключението, че няма значителен свободен капацитет, който би могъл да се насочи към пазара на Съюза, ако се допусне срокът на действие на мерките по отношение на Бразилия да изтече.
 (39)
 Останалите двама известни производители от Бразилия не оказаха съдействие в разследването, поради което техният свободен капацитет не можеше да бъде проверен. Заявителите представиха изследване, съгласно което общият капацитет за производство на алуминиево фолио на останалите двама производители се оценява на 58 000 тона за всички видове алуминиево фолио, взети заедно, което е равно на общия капацитет на съдействащия производител от Бразилия. Приема се, че тези двама производители не разполагат със значителен свободен капацитет, който би се насочил към пазара на Съюза, ако се допусне срокът на действие на мерките по отношение на Бразилия да изтече: те не са осъществявали износ за Съюза нито през разследвания период в рамките на преразглеждането, нито преди налагането на първоначалните мерки.
 1.2.2. Липса на дъмпинг от Бразилия на други пазари
 (40)
 Износът на съдействащия производител от Бразилия през разследвания период в рамките на преразглеждането се е осъществявал само към един клиент в САЩ. Този износ е представлявал 68 % от общия износ на АФДЦ от Бразилия за САЩ през 2013 г., поради което съдействащият производител от Бразилия е бил най-значимият износител на алуминиево фолио. Този износ е представлявал 33 % от общия износ на АФДЦ от Бразилия през 2013 г. При сравнение на експортната цена с нормалната стойност в Бразилия не бе установено наличие на дъмпинг при осъществяването на този износ. Липсата на дъмпинг беше определена посредством описаната по-долу методология.
 1.2.2.1. Нормална стойност
 (41)
 В съответствие с член 2, параграф 2 от основния регламент Комисията най-напред проучи дали общият обем на продажбите на сходния продукт на вътрешния пазар на независими клиенти от страна на съдействащия производител от Бразилия е бил представителен в сравнение с общия обем на продажбите за износ, т.е. дали общият обем на тези продажби на вътрешния пазар е представлявал поне 5 % от общия обем на продажбите за износ на разглеждания продукт от Бразилия. Въз основа на това бе установено, че продажбите на вътрешния пазар в Бразилия са представителни.
 (42)
 След това Комисията провери дали продажбите на сходния продукт на вътрешния пазар могат да се считат за извършени при обичайни търговски